b'\n_START_ARTICLE_\nVuoden 2009 Atlantin hurrikaanikausi\n_START_PARAGRAPH_\nVuoden 2009 Atlantin hurrikaanikausi alkoi 1. kes\xc3\xa4kuuta 2009 ja p\xc3\xa4\xc3\xa4ttyi 30. marraskuuta, jona aikana muodostuvat useimmat trooppiset hirmumyrskyt Atlantin valtameress\xc3\xa4. Kausi ei ollut kovin aktiivinen, mik\xc3\xa4 on yhdistetty kohtalaiseen El Ni\xc3\xb1oon._NEWLINE_Kauden aikana Atlantilla kehittyi 11 trooppista matalapainetta, joista yhdeks\xc3\xa4n voimistui trooppisiksi myrskyiksi, n\xc3\xa4ist\xc3\xa4 kolme hurrikaaneiksi ja n\xc3\xa4ist\xc3\xa4 kaksi v\xc3\xa4hint\xc3\xa4\xc3\xa4n 3. luokkaan viisiportaisella Saffirin-Simpsonin hurrikaaniasteikolla. Keskim\xc3\xa4\xc3\xa4r\xc3\xa4isen\xc3\xa4 vuonna nimettyj\xc3\xa4 matalapaineita on 11 ja hurrikaaneja kuusi.'